Τόμας Νέβιλ

Ο Σερ Τόμας Νέβιλ (1484 - 29 Μαΐου 1542) ήταν πέμπτος γιος του Τζωρτζ Νέβιλ, 4ου βαρόνου του Μπεργκαβεννί και της πρώτης συζύγου του Μάργκαρετ Φενν (πέθανε στις 28 Σεπτεμβρίου 1485), κόρης του Ούγου Φενν θησαυροφύλακα της Αγγλίας. Ο Τόμας ήταν επιφανής δικηγόρος και έμπιστος σύμβουλος του Ερρίκου Η΄ της Αγγλίας, εξελέγη ομιλιτής στην Βουλή των Κοινοτήτων (1515). Άν και δεν είναι γνωστό να είχε ο Τόμας νομική εκπαίδευση ο Τόμας Νέβιλ ήταν μέλος του Γκρέι'ς Ίνν και από το 1514 άρχισε να εποπτεύει τις νομικές διαδικασίες που οι οπαδοί του στέμματος προσπαθούσαν με μισθώσεις να κατοχυρώσουν τα κτήματα τους. Το 1529 διορίστηκε στην εποπτεία του συνόλου των κτημάτων στην Αγγλία, την Ουαλία και το Καλαί. Την περίοδο 1516 - 1527 βρέθηκε σε όλες τις συναντήσεις του βασιλιά Ερρίκου Η΄ και ήταν παρόν στον Στάρ Θάλαμο και στην Αυλή των Αιτημάτων, από το 1522 μόνο ο ίδιος και ο Τόμας Μορ επικοινωνούσαν με τον βασιλιά στην Αυλή των Αιτημάτων'.

 Οι λεπτομέρειες για την πρώτη περίοδο της Κοινοβουλευτικής δράσης του Τόμας είναι ασαφείς αν και εμφανίζεται σε ένα διάταγμα στο Κεντ. Ο Ερρίκος Η΄ τον τοποθέτησε στις 8 Φεβρουαρίου 1515 Ομιλητή στον Οίκο των Κοινοτήτων και στέφτηκε ιππότης από τον βασιλιά παρουσία και των δυο Οίκων "μια εξαιρετική τιμή που δεν είχε κανένα προηγούμενο". Μετά το τέλος της θητείας του ως ομιλητής εγκατέλειψε την Βουλή αλλά βρισκόταν στην αυλή του Ερρίκου και είχε μίσθωση το 1519 από το βασιλικό νοικοκυριό, συνόδευσε τον βασιλιά στην συνάντηση του με τον Φραγκίσκο Α΄ της Γαλλίας στο Πεδίο Υφασμάτων Χρυσού και στην συνάντηση του με τον Κάρολο Κουίντο. Την πρωτοχρονιά του 1533 δέχτηκε ένα δώρο από τον βασιλιά και ήταν ένας από τους αυλικούς που δέχτηκαν την τέταρτη σύζυγο του Άννα της Κλέβης στο Ντόβερ.Ο μεγαλύτερος αδελφός του Τζωρτζ Νέβιλ, 5ος βαρόνος του Μπεργκαβεννί φυλακίστηκε (1521) λόγω συμμετοχής του πεθερού του σε συνωμοσία εναντίον του βασιλιά και αναγκάστηκε να πουλήσει την βίλα του στο Μπέρλινγκ του Κεντ στο στέμμα, ο άλλος αδελφός Έντουαρντ Νέβιλ εκτελέστηκε. Οι ατυχίες του Τόμας με τα αδέλφια του δεν φαίνεται να είχαν καμιά επίδραση στην προσωπική του σταδιοδρομία.Ο Τόμας Νέβιλ προχώρησε σε ανεπιτυχείς διαπραγματεύσεις με στόχο να παντρέψει το μοναδικό του παιδί Μάργκαρετ και τον Γκρέγκορι Κρόμγουελ, τον γιο του πρωθυπουργού του Ερρίκου Η΄ Τόμας Κρόμγουελ (1535). Ο Τόμας Κρόμγουελ της διάλεξε τελικά σύζυγο τον Σερ Ρομπέρ Σουτουελ. Δεν είχε εκτεταμένα εδάφη αλλά μπορούσε να δανείσει άλλους αυλικούς όπως ο κουνιάδος του βασιλιά Τσάρλς Μπράντον, 1ος κόμης του Σάφοκ και ο Χένρι Πέρσι, 5ος κόμης του Νορθάμπερλαντ. Ο Νέβιλ έκανε την διαθήκη του στις 23 Μαΐου 1542 και όρισε εκτελεστές τον ξάδελφο του Τόμας Ουίλομπι, αρχιδικαστή της Κοινής Θέλησης και τον Σερ Τζων Μπέικερ. Πέθανε έξι μέρες αργότερα και τάφηκε στην εκκλησία του Μέρεγουορθ στο Κεντ, το όνομα του απομνημονεύεται σε μια πλάκα από ορείχαλκο. Ο Τόμας Νέβιλ παντρεύτηκε σε πρώτο γάμο την Αικατερίνη Ντάκρε, χήρα του Τζωρτζ, 8ου βαρόνου του Φιτσούγ (πέθανε στις 28 Ιανουαρίου 1513) και κόρη του Χάμφρεϊ Ντάκρε, 1ου βαρόνου του Ντάκρε και της Μέιμπελ Παρ κόρης του Σερ Τόμας Παρ (πέθανε στις 24 Νοεμβρίου 1564). Απέκτησε ένα παιδί την Μάργκαρετ Νέβιλ η οποία παντρεύτηκε στις 1 Μαΐου 1536 τον Σερ Ρόμπερτ του Σάουθγουελ και μετά τον θάνατο του τον Γουίλιαμ Πλάμπ. Πέθανε στις 25 Δεκεμβρίου 1575 και τάφηκε στην εκκλησία του Σαιν Ζιλ στο Χερτφορτσάιρ που απομνημονεύεται το όνομα της σε μια πλάκα από ορείχαλκο.Ο Τόμας Νέβιλ παντρεύτηκε σε δεύτερο γάμο την Ελισάβετ χήρα του Ρόμπερτ Αμάντας (πέθανε στις 7 Απριλίου 1532) ενός χρυσοχόου από το Λονδίνο και προϊστάμενου της Οικίας του Τζέγουελ του Ερρίκου Η΄, πέθανε πριν από τον ίδιο χωρίς να αφήσουν απογόνους. Andrews, William Frampton (1903). Memorial Brasses in Hertfordshire Churches (2nd ed.). London: Elliot Stock. p. 161. Bindoff, S.T. (1982). The House of Commons 1509-1558. III. London: Secker and Warburg. Cokayne, George Edward (1910). The Complete Peerage, edited by Vicary Gibbs. I. London: St. Catherine Press. Davies, Catharine (2004). "Neville, Sir Thomas (b. in or before 1484, d. 1542)". Oxford Dictionary of National Biography (online ed.). Oxford University Press. Richardson, Douglas (2011). Everingham, Kimball G., ed. Magna Carta Ancestry: A Study in Colonial and Medieval Families. II (2nd ed.). Salt Lake City. Richardson, Douglas (2011). Everingham, Kimball G., ed. Magna Carta Ancestry: A Study in Colonial and Medieval Families. III (2nd ed.). Salt Lake City.